Diari Oficial de la Generalitat Valenciana


Sumari del DOGV 9949, del 02-10-2024 (2024/10655)

DECRET 142/2024, d’1 d’octubre, del Consell, pel qual es concedix la Distinció Joan Lluís Vives de la Generalitat a José Manuel García-Margallo y Marfil.
---------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/2024/10/01/142/dof/vci/html**

### Dades del document

Número de DOGV
:   9949

Data del DOGV
:   02-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/10047

CVE
:   LWAZ-V-9691-29309

Data del document
:   01-10-2024

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

El Consell, mitjançant el Decret 129/2017, de 6 d’octubre, va crear la Distinció Joan Lluís Vives de la Generalitat per a reconéixer aquelles persones o entitats que, des del seu vincle amb la Comunitat Valenciana, s’hagen distingit per la seua contribució a l’enfortiment del projecte comú europeu i els seus valors culturals, socials, científics i històrics.

José Manuel García-Margallo y Marfil, nascut a Madrid en 1944, ha desenrotllat durant més de mig segle una extraordinària carrera de servici públic com a funcionari, des que iniciara la seua activitat com a inspector tècnic fiscal de l'Estat després de guanyar l'oposició en 1968, i com a polític des que fora elegit per primera vegada diputat de les Corts Generals l'any 1977.

Molt vinculat en la seua vida personal i política a la Comunitat Valenciana, a la qual ha representat en el Congrés dels Diputats en quatre legislatures, la trajectòria de José Manuel García-Margallo ha estat principalment orientada a la política exterior, amb particular atenció a Iberoamèrica, i molt especialment a la construcció europea.

Va formar part del Parlament Europeu com a diputat des de 1994 fins a 2011, quan va ser nomenat ministre d'Afers Exteriors i Cooperació del Govern d'Espanya, càrrec que va exercir fins a 2016. En eixe any va tornar a ser elegit diputat europeu, condició que ha mantingut fins a juliol de 2024.

La seua vocació europeista s'ha vist reflectida tant en la labor política com a membre del Parlament Europeu i com a ministre d'Afers exteriors, com en la intensa activitat intel·lectual que, des de la seua formació com a jurista i com a economista, ha exercit també durant este temps, amb publicacions com ara *La apuesta europea: de la moneda a la unión política*  (1998), *La clave está en Europa*  (2009), *Europa: historia de una ambición*  (2010), o*Europa y el porvenir: cómo preservar y fortalecer el modelo europeo de bienestar*  (2016).

Per això, en reconeixement de la seua incansable labor per la promoció i difusió dels valors europeus i de la seua decidida contribució a l'enfortiment de la Unió Europea, amb la deliberació prèvia del Consell, en la reunió del dia 1 d’octubre de 2024,

DECRETE

Concedir la Distinció Joan Lluís Vives de la Generalitat a José Manuel García-Margallo y Marfil.

  

València, 1 d'octubre de 2024

Carlos Mazón Guixot

President de la Generalitat


Còpia Permalink ELI